wickkiey/tamil-wikipedia-chunked huggingface dataset:
# இசுமிருதி இரானி

## விருதுகள் மற்றும் பன்னாட்டு மாநாடுகள்

இரானி, 2015ஆம் ஆண்டில் உலகப் பொருளாதார மன்றத்தால் இந்தியாவின் இளம் உலகத் தலைவராக தேர்ந்தெடுக்கப்பட்டார். கடந்த காலத்தில் இந்த விருது இங்கிலாந்து பிரதமர் டேவிட் கேமரூன், அலிபாபா குழுமத்தின் தலைவர் ஜாக் மா, யாஹூ செயல் தலைவர் மரிசா, கூகுள் தலைவர் லாரி பேஜ், இத்தாலிய பிரதமர் மேட்டியோ ரென்சி போன்ற தலைவர்களுக்கு வழங்கப்பட்டுள்ளது. பாராளுமன்ற ஒன்றியத்தின் 126வது சட்டமன்றத்தில் இளம் பாராளுமன்ற உறுப்பினர்களுக்கான முதலாவது குழுவை நிறுவுவதற்கு பொறுப்பான பணிக்குழுவிற்கு ஆசிய பசிபிக் பிராந்தியத்தை பிரதிநிதித்துவப்படுத்தும் உறுப்பினராக இரானி ஒருமனதாக தேர்ந்தெடுக்கப்பட்டார்.  
3 ஆண்டுகளாக உலக சுகாதார நிறுவனத்தின் ஓ. ஆர். எசு. திட்டத்திற்காக இந்தியாவுக்கான ஐக்கிய நாடுகளின் நிதியத்தின் நல்லெண்ண தூதராக இரானி இருந்தார். 2019ஆம் ஆண்டில், காங்கிரஸ் தலைவர் ராகுல் காந்தியை எதிர்த்து அமேதியில் வெற்றி பெற்றதற்காக "களத்தினை மாற்றிய பெண்கள்" என்ற கருப்பொருளின் கீழ் பெமினாவின் அதிகாரப் பட்டியலில் இரானியின் பெயர் பட்டியலிடப்பட்டது.
# இசுமிருதி இரானி

## புத்தகங்கள்

இசுமிருதி இரானியின் முதல் நாவல் லால் சலாம், வெஸ்ட்லேண்ட் பதிப்பகத்தால் 2021இல் வெளியிடப்பட்டது. இது ஏப்ரல் 2010இல் தண்டேவாடாவில் நடந்த மாவோயிஸ்ட் தாக்குதல் மற்றும் கிளர்ச்சிகளில் மத்திய காவல்துறையின் பங்கு குறித்து எழுதப்பட்டது.
# இசுமிருதி இரானி

## தேர்தல் வரலாறு

- 2004 – புது தில்லி சாந்தினி சௌக்கில் காங்கிரசு வேட்பாளர் கபில் சிபலுக்கு எதிராக போட்டியிட்டுத் தோல்வியடைந்தார்.
- 2014 – அமேதி மக்களவைத் தொகுதியில் இராகுல் காந்தியிடம் தோல்வியடைந்தார்.
- 2019 – அமேதி மக்களவைத் தொகுதியில் இராகுல் காந்தியை வெற்றிகண்டார்.
- 2024 – அமேதி மக்களவைத் தொகுதியில் கிசோரி லால் சர்மாவிடம் தோல்வியடைந்தார்.
# குறி பார்த்துச் சுடுதல்

**குறி பார்த்துச் சுடுதல்** (*shooting sport*) பல்வேறு வெடிகுழல்களை பயன்படுத்தி பங்கேற்கும் விளையாட்டு வீரரின் வேகத்தையும் துல்லியத்தையும் போட்டிக்குட்படுத்துவதாகும். கைத்துப்பாக்கிகள் மற்றும் காற்றழுத்த வெடிகுழல் போன்ற பலவகை குறிபார்த்து சுடும் சுடுகலன்களைக் கொண்டும் குறிகளின் தன்மை கொண்டும் இப்போட்டிகள் வகைபடுத்தப்படுகின்றன.  
வில் விளையாட்டுகளும் இத்தன்மையதே என்றாலும் அவை தனிவகை போட்டிகளாக அறியப்படுகின்றன.வேட்டையாடுதல் இந்தவகைப் போட்டியின் ஓர் பங்காக இருந்து வந்தது. ஒலிம்பிக் போட்டியில் ஒரேஒரு முறை (1900 இல்) உயிருள்ள புறாக்களை பறக்கவிட்டு சுடுதல் போட்டி சேர்க்கப்படிருந்தது.அவற்றிற்கு மாற்றாக அவற்றையொத்த களிமண் புறாக்கள் தற்போது பயன்படுத்தப்படுகின்றன.
# கோபிநாத் முண்டே

**கோபிநாத் பாண்டுரங்க முண்டே** (*Gopinath Pandurang Munde*, 12 திசம்பர் 1949 - 3 சூன் 2014) ஓர் இந்திய அரசியல்வாதியும் பாரதிய ஜனதா கட்சியின் மூத்த தலைவர்களில் ஒருவருமாவார். மே 26, 2014 அன்று பதவியேற்ற அமைச்சரவையில் ஒன்றிய ஊரக வளர்ச்சித்துறை அமைச்சராக இருந்தவர்.மகாராட்டிர சட்டப் பேரவையின் உறுப்பினராக ஐந்து முறை (1980-1985, 1990-2009) இருந்துள்ளார். 1992-1995 ஆண்டுகளில் மகாராட்டிர சட்டப் பேரவையில் எதிர்க்கட்சித் தலைவராக இருந்துள்ளார். 1995-1999இல் துணை முதல்வராகப் பொறுப்பு வகித்துள்ளார். 2009ஆம் ஆண்டு 15ஆவது மக்களவைக்குத் தேர்ந்தெடுக்கப்பட்டு மக்களவையில் பா.ஜ.கவின் துணைத்தலைவராகப் பணியாற்றினார்.
# கோபிநாத் முண்டே

## இறப்பு

2014ஆம் ஆண்டு ஜூன் 3ஆம் நாள் விமான நிலையம் செல்லும் வழியில் கார் விபத்துக்காரணமாக புதுடெல்லியில் காலை 6.30 மணியளவில் உயிரிழந்தார்.
# கோபிநாத் முண்டே

## வெளியிணைப்புகள்

- Wearing seat belt could have saved Munde: Harsh Vardhan
- Crowds turn violent at Munde’s funeral
- He came up by sheer hard work, say colleagues
# இராம் விலாசு பாசுவான்

**இராம் விலாசு பாசுவான்** (*Ram Vilas Paswan*) (5 சூலை 1946 - 8 அக்டோபர் 2020) பீகாரைச் சேர்ந்த இந்திய அரசியல்வாதியும் லோக் ஜனசக்தி கட்சியின் தலைவரும், முன்னாள் உணவு மற்றும் நுகர்பொருள் அமைச்சரும் ஆவார். எட்டு முறை மக்களவை (இந்தியா) உறுப்பினராகவும் மாநிலங்களவை உறுப்பினராகவும் இருந்துள்ளார். சம்யுக்த சோசலிசக் கட்சியில் தமது அரசியல் வாழ்வைத் தொடங்கினார். 1969ஆம் ஆண்டு பீகார் சட்டப்பேரவைக்குத் தேர்ந்தெடுக்கப்பட்டார். 1974இல் லோகதளம் கட்சி உருவானபோது அதில் இணைந்தார். நெருக்கடி நிலை ஆட்சியை எதிர்த்துக் கைதானார்.1977இல் ஹாஜீபூரிலிருந்து ஜனதா கட்சியின் சார்பில் மக்களவைக்கு தேர்ந்தெடுக்கப்பட்டார். இத்தொகுதியிலிருந்து 1980, 1984, 1989, 1996 மற்றும் 1998 ஆண்டுகளில் மீண்டும் தேர்ந்தெடுக்கப்பட்டார்.  
2000இல் லோக் ஜனசக்தி கட்சியை (LJP) நிறுவி அதன் தலைவராக விளங்கினார். ஐக்கிய முற்போக்குக் கூட்டணி அரசில் கூட்டுச் சேர்ந்து வேதிப்பொருள் மற்றும் உரத்துறை அமைச்சராகவும் உருக்கு அமைச்சராகவும் பணி புரிந்தார். 2004இல் மக்களவைத் தேர்தல்களில் வென்ற பாசுவான் 2009இல் தோல்வியைத் தழுவினார். 2010 முதல் 2014 வரை மாநிலங்களவையில் உறுப்பினராக இருந்த பாசுவான் 2014ஆம் ஆண்டு தமது ஹாஜீபூர் தொகுதியிலிருந்து தேசிய சனநாயகக் கூட்டணி வேட்பாளராக பதினாறாவது மக்களவைக்குத் தேர்ந்தெடுக்கப்பட்டார்.
# பொருத்தத் தோற்றமுரண்

**பொருத்தத் தோற்றமுரண்** (*Relevance paradox*) என்பது முடிவு எடுத்தல் முறைமையில் ஏற்படும் ஒரு தோற்றமுரண். ஒரு விசயத்தில் மிகச்சிறந்த முடிவு எடுக்கத் தேவையான பல வகைப்பட்ட தகவல்கள் திரட்டப்படுகின்றன. ஆனால் அவற்றின் அளவு அதிகமாகும் போது அல்லது அவை பிற துறை சார்ந்திருக்கும் போது, அவற்றுள் பல தேவையற்றவை அல்லது பொருந்தாதவை என ஒதுக்கப்படுகின்றன. சிறந்த முடிவினை எடுக்க இன்றியமையாத தகவல்களும் இப்படி ஒதுக்கப்பட்டு அதனால் எடுக்கப்படும் முடிவு சரியாக அமையாது போனால் அந்நிலை பொருத்தத் தோற்றமுரண் எனப்படும். இக்கோட்பாடு கணிதவியலாளர் மோஜென்ஸ் நிஸ் (*Mogens Niss*) என்பவரால் உருவாக்கப்பட்டது. ஒரு பெரும் முடிவு எடுக்க வேண்டிய சூழ்நிலையில், அந்நிலையில் இருப்பவர் தேவையான தகவல்களையும் தரவுகளையும் திரட்டுவார். அவ்வாறு திரட்டப்படுபவையின் அளவு அதிகமாகும் போதோ அல்லது தொடர்பில்லாதது போலத் தோன்றும் பிற இடங்களிலும் துறைகளிலும் கிடைக்கும் போதோ அவை புறந்தள்ளப்படலாம். முடிவெடுக்க ஆய்வு செய்யப்பட்டாலும் அந்த ஆய்வினால் பலனின்றி இன்றியமையாத தகவல் முடிவு எடுப்பவரைச் சென்றடைவதில்லை. இதன் மூலம் முடிவு சரியாக அமையாது போகின்றது.
# வேளாண்மைத்துறை அமைச்சர் (இந்தியா)

இந்தியாவின் 50 சதவீதத்துக்கும் மேற்பட்ட மக்கள் தொகை விவசாயத்தினையே ஆதாரமாக கொண்டு வாழ்ந்து வருகின்றனர். விவசாயத் துறை அமைச்சகம் (இந்தியா) இந்தியாவில் விவசாய அபிவிருத்திப் பணிகளை மேற்கொள்கிறது. இது விவசாயத்துறை அமைச்சரின் கீழ் செயல்பட்டு வருகின்றது. இதுவரையிலான விவசாயத் துறை அமைச்சர்களின் பட்டியல் பின்வருமாறு.  
**இந்திய வேளாண்மைத்துறை அமைச்சர்கள் பட்டியல்**
| பஞ்சாபராவ் தேஷ்முக் | 1952 - 1962 |  |
| --- | --- | --- |
| சி. சுப்பிரமணியம் | 1964 - 1966 |  |
| எஸ்.குருபாதசுவாமி | 1967 - 1969 |  |
| ஜெகசீவன்ராம் | 1974 - 1977 |  |
| சுர்சித் சிங் பர்னாலா | 1977 - 1979 |  |
| ராவ் பீரேந்திரசிங் | 1980 - 1984 |  |
| பூட்டாசிங் | 1984 - 1986 |  |
| ஜி எஸ் தில்லான் | 1986 - 1988 | -- |
| சவுத்ரிதேவி லால் | 1989 - 1990 |  |
| பல்ராம் சாக்கர் | 1991 - 1996 | -- |
| சூரஜ் பான் | 1996 - 1996 |  |
| சத்ருன மிஷ்ரா | 1996 - 1998 |  |
| நிதிஷ் குமார் | 1999 - 2001 |  |
| அஜித்சிங் | 2001 - 2003 |  |
| ராஜ்நாத் சிங் | 2004 |  |
| சரத் பவார் | 2004 - 2014 |  |
| இராதா மோகன் சிங் | 2014-2019 |  |
# சேர்மன் சாமிநாத முதலியார் நகராட்சி ஆரம்பப் பள்ளி

**சேர்மன் சாமிநாத முதலியார் நகராட்சி பள்ளி** காஞ்சிபுரம் மாவட்டம் பிள்ளையார் பாளையம் பகுதியில் அமைந்துள்ளது.
இந்த இடம் முதலில் ஒரு சாவடியாக இருந்தது. அறிஞர் அண்ணா முதலமைச்சராக இருந்த காலத்தில் அவர் இந்தப் பகுதிக்கு வந்த போது இந்த மண்டபத்தைக் கண்டார். பயன்படாமல் இருந்த மண்டபத்தில் பள்ளி ஆரம்பிக்கலாம் என எண்ணினார். அக்காலத்தில் சாமிநாத முதலியார் அப்பகுதிக்கு சேர்மனாக இருந்தார். எனவே, அவரின் பெயராலேயே ஆரம்பப் பள்ளி ஆரம்பிக்கப்பட்டு இன்றுவரை அப்பள்ளி இயங்கி வருகிறது. ஆரம்பத்தில் ஒரே ஒரு மண்டபமாக இருந்த அந்த பள்ளி இப்போது நான்கு கட்டிடங்களுடன் செயல்பட்டுவருகிறது.  
இப்பள்ளி அமைந்துள்ள தெருவின் பெயர் கிருஷ்ணன் தெரு. இந்த தெரு பிள்ளையார் பாளையத்தின் இதயப்பகுதியில் அமைந்துள்ளது.  
இப்பள்ளியின் மத்தியில் ஒரு பெரிய புங்க மரம் ஒன்று உள்ளது. ஆரம்பகாலத்தில் அந்த மரத்தடியில் தான் பெரும்பாலும் வகுப்புகள் நடைபெறும். தற்போதும் சில சமயங்களில் அங்கு வகுப்புகள் நடைபெறுகின்றன. இடைவெளி நேரங்களில் சிறுவ சிறுமியர் இங்கு விளையாடுவர்.  
இப்பள்ளி ஆரம்ப பள்ளி ஆதலால் முதலாம் வகுப்பு முதல் ஐந்தாம் வகுப்பு வரை இங்கு உள்ளன. ஆரம்பத்தில் தமிழ் வழி கல்வி மட்டுமே போதிக்கப்பட்டது. இப்போது கடந்த இரண்டு ஆண்டுகளுக்கு முன் ஆங்கில வழி கல்வியும் ஆரம்பிக்கப்பட்டுள்ளது.  
ஐந்தாம் வகுப்பிற்கு பிறகு ஆறாம் வகுப்பு முதல் பன்னிரண்டாம் வகுப்பு வரை பயில, இதே தெருவில் சேர்மன் சாமிநாத முதலியார் நகராட்சி மேல்நிலைப் பள்ளி உள்ளது. இப்பள்ளியில் ஆரம்ப காலத்தில் பிள்ளையார் பாளையம் பகுதி மாணவ மாணவியர் மட்டுமே பயின்று வந்தனர். அதன் பின் தற்போது பக்கத்து காலனிகளில் இருந்தும் மாணவர்கள் வந்து பயிலுகின்றனர்.
# பிரெட்டி பிரின்ஸ் ஜூனியர்

**ஃப்ரெட்டி ஜேம்ஸ் ப்ரின்ஸ் ஜூனியர்.** (பிறப்பு: மார்ச் 8, 1976) ஒரு அமெரிக்க நாட்டு நடிகர். இவர் டோவ்ன் டு யு, பாய்ஸ் அண்ட் கேர்ள்ஸ், சம்மர் கேட்ச், ஸ்கூபி டூ உள்ளிட்ட திரைப்படங்களிலும், பிரண்ட்ஸ், 24, போன்ஸ் உள்ளிட்ட தொலைக்காட்சி தொடர்களிலும் நடித்ததன் மூலம் பரிசியமான நடிகர் ஆனார்.
# பிரெட்டி பிரின்ஸ் ஜூனியர்

## ஆரம்பகால வாழ்க்கை

ஃப்ரெட்டி ஜேம்ஸ் ப்ரின்ஸ் ஜூனியர். லாஸ் ஏஞ்சல்ஸ், கலிபோர்னியா, ஐக்கிய அமெரிக்கா வில் பிறந்தார்.
# நோயெதிர்ப்பியவேதியியல்

**நோயெதிர்ப்பியவேதியியல்** (Immunochemistry) என்பது நோயெதிர்ப்பு அமைப்பின் அடிப்படையான மூலக்கூற்று இயங்குமுறைகளைக் குறித்து பயிலும் வேதியியலின் ஒரு பிரிவாகும். இப்பிரிவு எதிர்ப்பான்களின் பண்புகள், எதிர்ப்பிகள், எதிர்ப்பான்கள் - எதிர்ப்பிகளுக்கிடையேயான ஊடாடல்கள் குறித்து அறிந்து கொள்வதை முதன்மையாகக் கொண்டுள்ளது. பல்வேறுவிதமான நோயெதிர்ப்பியவேதியியல் செய்முறைகள் உருவாக்கப்பட்டு, திருத்தப்பட்டு நச்சுயிரியல் (Virology) முதற்கொண்டு மூலக்கூற்றுப் பரிணாமம் (Molecular Evolution) வரை பலதரப்பட்ட அறிவியல் ஆய்வுகளில் பயன்படுத்தப்பட்டு வருகின்றன. நோயெதிர்ப்பியவேதியியலின் தொடக்க கால உதாரணமாக சிபிலிசு கண்டறியும் சோதனையைக் கூறலாம்.
# பிள்ளையார் பாளையம்

**பிள்ளையார் பாளையம்** காஞ்சிபுரம் நகராட்சியைச் சார்ந்த ஒரு பகுதி. இப்பகுதியின் ஒவ்வொரு தெருவிலும் ஒரு பிள்ளையார் கோவில் இருப்பதால் பிள்ளையார் பாளையம் என அழைக்கப்படுவதாகக் கூறுவர்.  
இப்பகுதி மக்களின் முக்கியத் தொழில் நெசவு பட்டுப் புடவைகளை நெய்தல். இங்கு உருவாக்கப்படும் காஞ்சி பட்டுப் புடவைகள் உலகத்தரம் வாய்ந்தவை. இந்தியாவின் பல பகுதிகளில் இருந்தும் மக்கள் பட்டுப் புடவைகளை வாங்க இங்கு நெசவாளர்களை தேடி வருகின்றனர். தற்சமயம் இந்த தொழில் நலிவடைந்து உள்ளதால் பலரும் வேறுபல தொழிற்சாலைகளுக்கு வேலைக்குச் செல்கின்றனர்.
# குமுதினி

**குமுதினி** (1905-1986) சிறுகதை, புதினம், நாடகம், கட்டுரைகள் எழுதிய படைப்பாளியாகவும் மொழிப்பெயர்ப்பாளராகவும் விளங்கியவர்.
1930-40 ஆம் ஆண்டுகளில் ஆனந்த விகடன், கல்கி, கலைமகள், மங்கை போன்ற இதழ்களில் கதைகளும் கட்டுரைகளும் எழுதினார். தமிழ், சமசுக்கிருதம், ஆங்கிலம் ஆகிய மொழிகளில் நல்ல புலமை பெற்றவர். இவையன்றி வங்காளம், குசராத்தி, இந்தி ஆகிய மொழிகளையும் அறிந்தவர். காந்தியக் கருத்துகளில் ஈடுபாடும் ஆர்வமும் கொண்டவர். பெண்களின் அவலநிலைகளைத் தம் படைப்புகளில் காட்டியுள்ளார்.
# குமுதினி

## வாழ்க்கைச் சுருக்கம்

குமுதினியின் இயற்பெயர் ரங்கநாயகி. தந்தை சீனிவாச ஆச்சாரியார்; தாய் இலக்குமி அம்மாள். பெற்றோர்கள் இருவரும் கல்வியில் சிறந்தவர்களாக இருந்ததால் குமுதினி வீட்டில் இருந்தவாறு தமிழும் சமசுக்கிருதமும் கற்றார். இலக்கிய ஆர்வமும் இளமையிலேயே ஏற்பட்டது.
# குமுதினி

## எழுத்துச் சாதனைகள்

### கட்டுரைகள்

1930 களில் குமுதினி ஆனந்த விகடனில் ’பொழுது போக்கு’ என்னும் தலைப்பில் பல கட்டுரைகள் எழுதினார். பல்வேறுத் தலைப்புகளில் இதழ்களில் இவர் எழுதிய சில கட்டுரைகள் 'சில்லறை சங்கதிகள்' என்னும் தொகுப்பாக 1948 இல் வெளியிடப்பட்டன. குமுதினியின் பல கட்டுரைகள் பயணங்கள் குறித்தவையாகவும் இருந்தன. ராசசுத்தான் குசராத்து போன்ற மாநிலங்களுக்கும் துவாரகை, ஆக்ரா, இமாலயம், யாழ்ப்பாணம் ஆகிய இடங்களுக்குப் பயணம் செய்த அனுபவங்களைத் தம் கட்டுரைகளில் எழுதினார். மலேசியா, சிங்கப்பூர், ஐக்கிய அமெரிக்கா, இங்கிலாந்து, பிரான்சு ஆகிய நாடுகளுக்கும் பயணம் செய்து பயணக் கட்டுரைகள் எழுதினார்.
# குமுதினி

## எழுத்துச் சாதனைகள்

### மொழிபெயர்ப்புகள்

சமய, ஆன்மீக நூல்களை மொழி பெயர்ப்பதில் ஆர்வம் கொண்டார். நம்மாழ்வாரின் நூறு பாசுரங்கள் இவரால் மொழியாக்கம் செய்யப்பட்டு நூலாக வெளிவந்தது.
ஜே. சி. குமரப்பாவின் ஒரு ஆங்கில நூலை 'ஏசுநாதர் போதனை' என்னும் பெயரில் தமிழாக்கம் செய்தார்.
’கிராம இயக்கம்’ என்னும் நூலையும் மொழி பெயர்த்தார்.
இரவீந்திர தாகூரின் 'யோகாயோக்' எனும் புதினத்தை மொழிபெயர்த்தார். பெண்களின் அவலநிலைகளைச் சுட்டிக் காட்டும் புதினம் இது.
# குமுதினி

## எழுத்துச் சாதனைகள்

### நாடகங்கள்

1939 இல் ’குடும்பக் காதல்’ என்னும் ஓரங்க நாடகத்தை குமுதினி எழுதினார். இந்நாடகம் பொருளார்ந்த நகைச்சுவையுடன் எழுதப்பட்டது.
'விசுவாமித்திரர்', 'டில்லி சென்ற நம்பெருமாள்' என்னும் நாடகங்கள் இவரால் எழுதப்பட்டன. திருவரங்கம் கோவிலில் உள்ள துலுக்க நாச்சியார் சந்நிதி உள்ளதை எண்ணிப் பெருமிதம் கொண்டு இந்து-முசுலிம் ஒற்றுமைக்கு வழிகோலும் துலுக்க நாச்சியார் பற்றி ஒரு நாடகம் எழுதினார். இந்நாடகம் திருவரங்கத்தில் 1975 ஆம் ஆண்டில் அரங்கேறியது. 'புத்திமதிகள் பலவிதம்' என்னும் நாடகம் 1981 இல் எழுதப்பட்டு அரங்கேறியது.
# குமுதினி

## எழுத்துச் சாதனைகள்

### புதினங்கள்

குமுதினியின் சிறுகதைகளில் நகைச்சுவையும் அங்கதமும் பரவலாகக் காணலாம். இந்தி மொழி, கதர் தேசியம், விடுதலைப் போராட்டம், குழந்தை வளர்ப்பு எனப் பல விடயங்களைப் பற்றி குமுதினி எழுதினார். 'மக்கள் மலர்ச்சி' என்னும் இவரது நூல் 1944 ஆம் ஆண்டில் வெளியிடப்பட்டது. ’திவான் மகள்’ என்னும் புதினம் சாதி மறுப்புத் திருமணத்தின் தேவையைச் சித்தரிக்கிறது.
குடும்ப வாழ்க்கை, கணவன்-மனைவி உறவுகள் ஆகியனவும் பெண்களின் கல்வி, துணிவு, தொழில் போன்றனவும் குமுதினியின் படைப்புகளில் இடம்பெறுகின்றன. காவிரிக் கரையருகில் உள்ள திருவரங்கத்தின் வரலாறு அந்நகராட்சியின் செயல்பாடு கல்வி ஆகியவற்றைப் படம்பிடித்துக் காட்டுகிறார். நாட்டு மருத்துவம், சமையல் குறிப்புகள், யாத்திரை செய்யக் கூடிய புனிதத் தலங்கள் போன்ற பல செய்திகளைச் சேகரித்து 'சதாங்கம்: ஆயிரம் விஷயம்' என்று ஒரு பெரிய நூலை எழுதி வெளியிட்டார்.
# குமுதினி

## பிற பணிகள்

காந்தியக் கொள்கைகளில் ஈர்க்கப்பட்டு குமுதினி கதராடை உடுத்திக் கொண்டார். கைக்குத்தல் அரிசியைச் சமைத்துச் சாப்பிட்டார். வார்தா ஆசிரமத்தில் தங்கியிருந்தார். காந்தியுடன் கடிதத் தொடர்பு கொண்டிருந்தார். திருவரங்கத்தில் வாழ்விழந்த பெண்களுக்காக ஒரு சங்கமும் பள்ளியும் தோற்றுவித்தார். காந்தியடிகளின் நினைவாகத் திருச்சியில் சேவா சங்கத்தைத் தோற்றுவித்தார்.  
குமுதினி, ஆசிரியர்:பிரேமா நந்தகுமார், சாகித்திய அகாதமி வெளியீடு
# குமுதினி

## வெளியிணைப்புகள்

- சென்ற நூற்றாண்டின் இணையற்ற பெண் எழுத்தாளர் குமுதினி
-
# அக்காக்குயில்

**அக்காக்குயில்** அல்லது **அக்காக்குருவி** (Common hawk-cuckoo)(Hierococcyx varius) என்று அறியப்படும் இப்பறவை இந்திய துணைக்கண்டத்தை வாழ்விடமாகக் கொண்டது. இது குயிலின் இனத்தைச்சேர்ந்த பறவையாகும். இப்பறவை தோற்றத்தில் வல்லூறு என்ற பறவைப்போல் இருக்கும். இவை காக்கை அல்லது தவிட்டுக் குருவி போன்ற பறவைகளின் கூட்டில் முட்டைகளை இடும்.
# அக்காக்குயில்

## வாழ்வுமுறை

**அக்காக்குயில்** மனிதர்கள் வாழும் பகுதில் அமைந்துள்ள மரங்களில் வாழும். ஆனாலும் எளிதில் மனிதர்களின் கண்ணில் தென்படாது.
# அக்காக்குயில்

## விளக்கம்

**அக்காக்குயில்** பொதுவாகப் பருந்தைவிட சிறியதாகவும் புறாவைப்போல் உருவத்தைக்கொண்ட குயிலினப் பறவை ஆகும். இப்பறவையின் தோகை நீறுபூத்த சாம்பல் நிறத்தில் காணப்படும் அதோடு கீழே வெள்ளை நிறமும், பழுப்பு நிறத்தில் சிறு சிறு கோடுகளும் கொண்டதாக காணப்படும். இதன் வால் பகுதி முடியும் இடத்தில் விரிந்து காணப்படும். ஆண், பெண் இரண்டுக்குமே வால் பகுதி ஒரே மாதரித்தான் காணப்படுகிறது. இப்பறவையில் கண்களைச்சுற்றி ஒரு தனித்துவமானபடி மஞ்சள் வளையம் காணப்படுகிறது. வயதுவந்த பறவைகளின் உடலில் இடவலமாக வல்லூறுக்கு உள்ளது போல் கோடுகள் காணப்படுகிறது.  
இப்பறவை பார்ப்பதற்குப் பருந்து போல் இருந்தாலும் இது பருந்து இல்லை. ஆனால் இறக்கைகளை அசைக்கும் விதம் மற்றும் தனது இரையைப் பிடித்து லாவகமாகத் தடையின்றி நழுவிச்செல்லும் போக்கு, வாலை ஆட்டும் பாணி, மேலே எழும்பிச் செல்லும் விதம் மேலிருந்து கீழே இறங்குவது போன்ற செயல்களால் பருந்துபோல் (வைரிபோல்) தெரியும். இவை சிறிய பறவைகள், அணில்கள் போன்றவைகளைப் பார்த்தால் ஒலியெழுப்பும். இப்பறவைகளில் ஆண் பறவை பெண் பறவையைவிட பெரியதாக இருக்கும்.  
இப்பறவையைப் பார்ப்பவர்கள் தொண்டை மற்றும் மார்பக இருண்ட கோடுகள் போன்றவற்றைக் கொண்டு பெரிய அக்காக் குயில் என எண்ணுகிறார்கள். இந்த குழப்பத்திற்கு இன்னொரு காரணம் இதன் தாடையும், கன்னமும் பருந்து போல் இருக்கும்.
)]]  
கோடை முடிந்து இப்பறவை இலையுதிர் காலங்களில் தனது இடத்தைத் தேர்வு செய்ய ஆரம்பிக்கிறது.
# அலெக்சாந்தர்

**அலெக்சாந்தர்** அல்லது **அலெக்சாண்டர்** (*Alexander*, , ) என்பது பொதுவாக பேரரசர் மகா அலெக்சாந்தரைக் குறிக்கும்.
__NOTOC__
# அலெக்சாந்தர்

## நபர்கள்

### பேரரசர்கள்

- மகா அலெக்சாந்தர்
- உருசியாவின் முதலாம் அலெக்சாந்தர் (1777-1825)
- உருசியாவின் இரண்டாம் அலெக்சாந்தர் (1818–1881)
- உருசியாவின் மூன்றாம் அலெக்சாந்தர் (1845–1894)
# அலெக்சாந்தர்

## நபர்கள்

### திருத்தந்தையர்

- முதலாம் அலெக்சாண்டர் (திருத்தந்தை), (97–105)
- மூன்றாம் அலெக்சாண்டர் (திருத்தந்தை), (1164–1168)
- எதிர்-திருத்தந்தை ஐந்தாம் அலெக்சாண்டர், (1339–1410)
# அலெக்சாந்தர்

## நபர்கள்

### அரசியல்வாதிகள்

- அலெக்சாந்தர் துர்ச்சீனொவ், உக்ரைனிய அரசியல்வாதி
- பி. சி. அலெக்சாண்டர் (1921-2011), இந்திய அரசியல்வாதி
- அலெக்சாண்டர் லுகசெங்கோ, பெலருசிய அரசியல்வாதி
- அலெக்சாண்டர் கெரென்சுகி, உருசிய அரசியல்வாதி
- நிவ்விலி அலெக்சாண்டர், தெனாப்பிரிக்க விடுதலைப் போராட்ட வீரர்
- அலெக்சாந்திரோசு, திராயன் போரில் பங்கு கொண்டவர்
- அலெக்சாண்டர் ஆமில்டன் (1755–1804), ஐக்கிய அமெரிக்காவின் நிறுவனர்
# அலெக்சாந்தர்

## நபர்கள்

### எழுத்தாளர்கள்

- அலெக்சாண்டர் புஷ்கின் (1799–1837), உருசிய எழுத்தாளர்
- அலெக்சாண்டர் டூமா (1802–1870), பிரெஞ்சு எழுத்தாளர்
- அலெக்சாண்டர் சோல்செனிட்சின் (1918–2008), உருசிய எழுத்தாளர்
- அலெக்சாண்டர் துபியான்சுகி, உருசியத் தமிழறிஞர்
- அலெக்சாண்டர் குப்ரின், உருசிய எழுத்தாளர்
- அலெக்சாந்தர் பியாதிகோர்சுகி, உருசிய தத்துவவியலாளர், எழுத்தாளர்
# அலெக்சாந்தர்

## நபர்கள்

### ஓவியர்கள்

- அலெக்சாண்டர் செமியோனவ், உருசிய ஓவியர்
- அலெக்சாண்டர் சவீனொவ், உருசிய ஓவியர்
# அலெக்சாந்தர்

## நபர்கள்

### அறிவியலாளர்கள்

- அலெக்சாண்டர் கிரகாம் பெல் (1847–1922), தொலைபேசியைக் கண்டுபிடித்தவர்
- அலெக்சாண்டர் பிளெமிங் (1881–1955), பெனிசிலினைக் கண்டுபிடித்தவர்
- வோல்ட்டா (1745–1827), இத்தாலிய இயற்பியலாளர்
- அலெக்சாந்தர் கஸ்டவ் ஈபல் (1832-1923), பிரான்சியப் பொறியியலாளர்
- அலெக்சாந்தர் மெர்வர்ட்டு (1884-1932), உருசிய இந்தியவியலாளர், மொழியியாளர்
- அலெக்சாண்டர் பப்போவ், உருசிய இயற்பியலாளர்
- கிறிஸ்தோபர் அலெக்சாண்டர், ஆத்திரியக் கட்டிடக் கலைஞர்
- அலெக்சாண்டர் கன்னிங்காம் (1814–1893), பிரித்தானியத் தொல்லியலாளர்
- அலெக்சாண்டர் வோன் ஹம்போல்ட், அறிவியலாளர்
# அலெக்சாந்தர்

## நபர்கள்

### விளையாட்டு வீரர்கள்

- சுசித்ரா அலெக்சாந்தர், இலங்கைத் துடுப்பாட்டக்காரர்
# அலெக்சாந்தர்

## வேறு

- அலெக்சாண்டர் (திரைப்படம்), (2004)
- அலெக்சாந்திரியா, எகிப்திய நகரம்
# மள்ளர், கர்நாடகம்

**மள்ளர்** (ஆங்கிலம்:Mallar) இது ஒரு இந்திய மாநிலமான கர்நாடகாவின், உடுப்பி மாவட்டத்தில் அமைந்துள்ள ஒரு கணக்கெடுப்பில் உள்ள ஊர் ஆகும்.
# மள்ளர், கர்நாடகம்

## மக்கள் வகைப்பாடு

இந்திய மக்கள் தொகை கணக்கெடுப்பு 2001 ஆம் ஆண்டின் படி இவ்வூரில் 7,765 மக்கள் இங்கு வசிக்கின்றார்கள். இவர்களில் 3,691 ஆண்களும், 4,074
பெண்களும் ஆவார்கள். மள்ளர் கிராம மக்களின் சராசரி எழுத்தறிவு 85% ஆகும், இதில் ஆண்களின் கல்வியறிவு 45%, பெண்களின் கல்வியறிவு 55% ஆகும். இது இந்திய தேசிய சராசரி கல்வியறிவான 79.5% விட கூடியதே. மள்ளர் கிராம மக்கள் தொகையில் ஆறு வயதுக்குட்பட்டோர் 901 பேர் ஆவார்கள்.
# அஸ்ரப் சிஹாப்தீன்

**அஸ்ரப் சிஹாப்தீன்**, இலங்கை முஸ்லிம் எழுத்தாளர், (பிறப்பு: பெப்ரவரி 14 1960) இலங்கை வத்தளை மாபோலை, ஸ்ரீ சித்தார்த்த மாவத்தையை வசிப்பிடமாகக் கொண்ட இவர் ஒரு எழுத்தாளரும், கவிஞரும், இலங்கை இஸ்லாமிய இலக்கிய ஆய்வகத்தின் செயலாளரும், யாத்ரா சிற்றிதழ் ஆசிரியருமாவார். இவர் இலங்கை ஒலிபரப்புக் கூட்டுத்தாபனம் மற்றும் இலங்கை ரூபவாஹினிக் கூட்டுத்தாபனம் என்பவற்றில் ஒலி - ஒளிபரப்பளராகவும், செய்தி அறிவிப்பாளராகவும் பணியாற்றியவர். ஸ்ரீலங்கா முஸ்லிம் மீடியா போரம், உலகச் சிற்றிதழ்ச் சங்க இலங்கைக் கிளை ஆகியவற்றின் உப தலைவராகக் கடமையாற்றியவர்.
# அஸ்ரப் சிஹாப்தீன்

## எழுதிய நூல்கள்

- காணாமல் போனவர்கள் - 1999
- உன்னை வாசிக்கும் எழுத்து - நெடுங்கவிதை மொழிபெயர்ப்பு - 2007
- என்னைத் தீயில் எறிந்தவள் - 2008 (அரச இலக்கிய விருது (2008)பெற்றது.
- ஒரு குடம் கண்ணீர்
- ஒரு சுறங்கைப் பேரீச்சம்பழம் (அறபுமொழிக்கதைகளின் மீள்மொழிவு)
- தீர்க்க வர்ணம்
- புள்ளி (சிறுவர் கதை) - 2007
- புல்லுக்கு அலைந்த மில்லா (சிறுவர் கதை) - 2009
- கறுக்கு-மொறுக்கு - முறுக்கு (சிறுவர் கதை) - 2009
- ஸ்ரீலங்காவிலிருந்து ஸ்ரீரங்கப்பட்டணம் வரை (பயண அனுபவங்கள்) - 2009
# அஸ்ரப் சிஹாப்தீன்

## பெற்ற விருதுகளும் கௌரவங்களும்

- இலங்கை சாஹித்திய விருது
- தமிழ்மாமணி விருது  
- இலக்கிய இணையம் - பேராசிரியர் மு.சாயபு மரைக்காயர் இஸ்லாமியத் தமிழ் இலக்கியக்கழகம் 2011
- http://www.tamilauthors.com
# பகாத்தனி-எண்ணும் சார்பு

கணிதத்தில் **பகாத்தனி-எண்ணும் சார்பு** (*prime-counting function*) என்பது ஒரு குறிப்பிட்ட மெய்யெண் *x* -க்குச் சமமான அல்லது அதைவிடச் சிறிய பகாத்தனிகளின் எண்ணிக்கையைத் தரும் சார்பு. இச் சார்பின் குறியீடு <math>\scriptstyle\pi(x)</math> (இது எண் π அல்ல).
களுக்கான π(*n*) இன் மதிப்புகள்]]
# பகாத்தனி-எண்ணும் சார்பு

## வரலாறு

எண் கோட்பாட்டில் பகாத்தனி எண்ணும் சார்பு குறித்த ஆய்வுகள் அதிவேகத்தில் வளர்ந்துள்ளது. 18ஆம் நூற்றாண்டின் இறுதியில் கணிதவியலாளர் காஸ் இதனை நிறுவக்கூடிய கூற்றாக (conjecture) அளித்தார். பின்னர் கணிதவியலாளர் லெஜெண்டரே (Adrien-Marie Legendre) இதனைப் பின்வருமாறு தோராயப்படுத்தினார்:  
:<math> x/\operatorname{ln}(x)\!</math>  
அதாவது,
:<math>\lim_{x\rightarrow\infty}\frac{\pi(x)}{x/\operatorname{ln}(x)}=1.\!</math>  
இது பகா எண் தேற்றத்தின் கூற்றாகும். இதனை கீழுள்ளவாறும் எழுதலாம்:  
:<math>\lim_{x\rightarrow\infty}\pi(x) / \operatorname{li}(x)=1\!</math>  
இதில் *li* என்பது மடக்கைத் தொகையீட்டைக் குறிக்கும். இச்சார்பினைக் கணிக்கும் மேம்பட்ட துல்லியமான முறைகள் கண்டறியப்பட்டுள்ளன.
# பகாத்தனி-எண்ணும் சார்பு

## அட்டவணை

பத்தின் அடுக்குகளில் π(*x*), *x* / ln *x* மற்றும் li(*x*) சார்புகளுக்கான ஒப்பீட்டை கீழுள்ள அட்டவணை காட்டுகிறது. மேலும் பார்க்க,  
:{|
! *x*
! π(*x*)
! π(*x*) &minus; *x* / ln *x*
! li(*x*) &minus; π(*x*)
! *x* / π(*x*)
|-
| 10
| 4
| &minus;0.3
| 2.2
| 2.500
|-
| 10<sup>2</sup>
| 25
| 3.3
| 5.1
| 4.000
|-
| 10<sup>3</sup>
| 168
| 23
| 10
| 5.952
|-
| 10<sup>4</sup>
| 1,229
| 143
| 17
| 8.137
|-
| 10<sup>5</sup>
| 9,592
| 906
| 38
| 10.425
|-
| 10<sup>6</sup>
| 78,498
| 6,116
| 130
| 12.740
|-
| 10<sup>7</sup>
| 664,579
| 44,158
| 339
| 15.047
|-
| 10<sup>8</sup>
| 5,761,455
| 332,774
| 754
| 17.357
|-
| 10<sup>9</sup>
| 50,847,534
| 2,592,592
| 1,701
| 19.667
|-
| 10<sup>10</sup>
| 455,052,511
| 20,758,029
| 3,104
| 21.975
|-
| 10<sup>11</sup>
| 4,118,054,813
| 169,923,159
| 11,588
| 24.283
|-
| 10<sup>12</sup>
| 37,607,912,018
| 1,416,705,193
| 38,263
| 26.590
|-
| 10<sup>13</sup>
| 346,065,536,839
| 11,992,858,452
| 108,971
| 28.896
|-
| 10<sup>14</sup>
| 3,204,941,750,802
| 102,838,308,636
| 314,890
| 31.202
|-
| 10<sup>15</sup>
| 29,844,570,422,669
| 891,604,962,452
| 1,052,619
| 33.507
|-
| 10<sup>16</sup>
| 279,238,341,033,925
| 7,804,289,844,393
| 3,214,632
| 35.812
|-
| 10<sup>17</sup>
| 2,623,557,157,654,233
| 68,883,734,693,281
| 7,956,589
| 38.116
|-
| 10<sup>18</sup>
| 24,739,954,287,740,860
| 612,483,070,893,536
| 21,949,555
| 40.420
|-
| 10<sup>19</sup>
| 234,057,667,276,344,607
| 5,481,624,169,369,960
| 99,877,775
| 42.725
|-
| 10<sup>20</sup>
| 2,220,819,602,560,918,840
| 49,347,193,044,659,701
| 222,744,644
| 45.028
|-
| 10<sup>21</sup>
| 21,127,269,486,018,731,928
| 446,579,871,578,168,707
| 597,394,254
| 47.332
|-
| 10<sup>22</sup>
| 201,467,286,689,315,906,290
| 4,060,704,006,019,620,994
| 1,932,355,208
| 49.636
|-
| 10<sup>23</sup>
| 1,925,320,391,606,803,968,923
| 37,083,513,766,578,631,309
| 7,250,186,216
| 51.939
|-
| 10<sup>24</sup>
| 18,435,599,767,349,200,867,866
| 339,996,354,713,708,049,069
| 17,146,907,278
| 54.243
|-
| 10<sup>25</sup>
| 176,846,309,399,143,769,411,680
| 3,128,516,637,843,038,351,228
| 55,160,980,939
| 56.546
|}
ஐ நெருங்குகிறது. *x*/ln *x* உடனான விகிதம் மேலிருந்து மெதுவாக ஒருங்குகிறது; Li(*x*) உடனான விகிதம் கீழிருந்து வேகமாக ஒருங்குகிறது.]]  
நேரிணைய எண்வரிசை கலைக்களஞ்சியத்தில்:
- π(*x*) :
- π(*x*) - *x* / ln *x* :
- li(*x*) − π(*x*) : .
# ஜூன் 2014

**ஜூன் 2014** (*June 2014*) , 2014 ஆம் ஆண்டின் ஆறாவது மாதமாகும். இம்மாதம் ஒரு ஞாயிற்றுக்கிழமையில் ஆரம்பித்து 30 நாட்களின் பின்னர் ஒரு திங்கட்கிழமை முடிவடைகிறது. தமிழ் நாட்காட்டியின் படி ஆனி மாதம் சூன் 15, ஞாயிற்றுக்கிழமை தொடங்கி, சூலை 15 முடிவடைகிறது. இசுலாமிய நாட்காட்டியின் படி கிஞ்சுரா 1435 ஆம் ஆண்டின் ஷஃபான் மாதம் மே 31 சனிக்கிழமை தொடங்கி சூன் 28 சனிக்கிழமை முடிவடைகின்றது.
# ஜூன் 2014

## சிறப்பு நாட்கள்

### சமயம்

- சூன் 1 - நம்பியாண்டார் நம்பி குருபூசை
- சூன் 2 - சேக்கிழார் குருபூசை
- சூன் 3 - சோமாசி மாற நாயனார் குருபூசை
- சூன் 11 - வைகாசி விசாகம்
- சூன் 13 - திருஞானசம்பந்தர் குருபூசை
- சூன் 13 - திருநீலகண்டர் குருபூசை
- சூன் 13 - திருநீலகண்ட யாழ்ப்பாண நாயனார் குருபூசை
- சூன் 13 - முருக நாயனார் குருபூசை
- சூன் 13 - ஷபேஃபராத்
- சூன் 15 - திரித்துவ ஞாயிறு
- சூன் 21 - கலிக்காம நாயனார் குருபூசை
- சூன் 26 - சர்வ அமாவாசை
- சூன் 29 - ரம்சான் நோன்பு துவக்கம்
- சூன் 29 - ரத யாத்திரை துவக்கம் புரி
# ஜூன் 2014

## சிறப்பு நாட்கள்

### விடுதலை நாள் கொண்டாடும் நாடுகள்

- சூன் 4 - டோங்கா
- சூன் 10 - போர்த்துகல்
- சூன் 12 - பிலிப்பைன்ஸ்
- சூன் 17 - ஐஸ்லாந்து
- சூன் 19 - குவைத்
- சூன் 25 - மொசாம்பிக்
- சூன் 26 - மடகாஸ்கர்
- சூன் 29 - பிலிப்பைன்ஸ்
# ஜூன் 2014

## சிறப்பு நாட்கள்

### பன்னாட்டு சிறப்பு நாட்கள்

- சூன் 2 - பன்னாட்டு பாலியல் தொழிலாளர்கள் நாள்
- சூன் 5 - உலக சுற்றுச்சூழல் நாள்
- சூன் 8 - உலக பெருங்கடல்கள் நாள்
- சூன் 12 - குழந்தைத் தொழிலாளர் எதிர்ப்பு நாள்
- சூன் 14 - உலக இரத்த தானம் செய்வோர் நாள்
- சூன் 15 - உலக முதியோர் மீதான கொடுமைக்கு எதிரான நாள்
- சூன் 16 - தந்தையர் தினம்
- சூன் 17 - உலக பாலைவனம் மற்றும் வறட்சியைக் கட்டுப்படுத்தும் தினம்
- சூன் 20 - உலக அகதிகள் நாள்
- சூன் 23 - உலக பொதுச் சேவை தினம்.
- சூன் 23 - உலக ஒலிம்பிக் தினம்.
- சூன் 26 - தடை செய்யப்பட்ட போதை மருந்துகளுக்கு எதிர்ப்பு தினம்
- சூன் 27 - உலக நீரிழிவு நோய் தினம்
# ஜூன் 2014

## சிறப்பு நாட்கள்

### பிறந்த நாள் கொண்டாடுபவர்கள்

- சூன் 3 - மு. கருணாநிதி
- சூன் 5 - காயிதே மில்லத்
- சூன் 11 - லாலு பிரசாத் யாதவ்
- சூன் 12 - நேசமணி
- சூன் 16 - டி. ஆர். மகாலிங்கம்
- சூன் 18 - கக்கன்
- சூன் 19 - சல்மான் ருஷ்டி
- சூன் 19 - ராகுல் காந்தி
- சூன் 24 - கண்ணதாசன்
- சூன் 25 - வி.பி. சிங்
- சூன் 26 - ம.பொ. சிவஞானம்
- சூன் 27 - ஹெலன் கெல்லர்
# ஜூன் 2014

## சிறப்பு நாட்கள்

### நினைவு நாட்கள்

- சூன் 1 - ஹெலன் கெல்லர்
- சூன் 2 - ராஜ் கபூர்
- சூன் 3 - வில்லியம் ஹார்வி
- சூன் 17 - வாஞ்சிநாதன்
- சூன் 21 - கனகசபை பிள்ளை, தமிழ் ஆராய்ச்சியாளர்
- சூன் 23 - சஞ்சய் காந்தி
- சூன் 26 - சாமுவேல் கிராம்டன்
- சூன் 28 - தண்டபாணி தேசிகர்
- சூன் 30 - விந்தன்
# ஜூன் 2014

## சூன் 2014 இறப்புகள்

- சூன் 2 - துரைசாமி சைமன் லூர்துசாமி, கத்தோலிக்கத் திருச்சபையின் கர்தினால் (பி. 1924)
- சூன் 3 - கோபிநாத் முண்டே, இந்திய அரசியல்வாதி, அமைச்சர் (பி. 1949)
- சூன் 12 - வாண்டுமாமா, குழந்தை எழுத்தாளர் (பி. 1925)
- சூன் 12 - கொடுக்காப்புளி செல்வராஜ், நகைச்சுவை நடிகர்
# இந்திய அரசியல் கட்சிகள்

இந்தியாவில், நாடாளுமன்றத்திற்கான மக்களவை மற்றும் மாநிலங்களவை உறுப்பினர்களுக்கான தேர்தல்கள், இந்திய மாநிலங்களிலுள்ள சட்டப்பேரவை மற்றும் சட்ட மேலவைத் தேர்தல்கள், குடியரசுத் தலைவர் மற்றும் குடியரசுத் துணைத் தலைவர் தேர்தல் போன்றவைகளை நேர்மையான முறையில் நடத்துவதற்காக நிறுவப்பட்டுள்ள இந்தியத் தேர்தல் ஆணையத்தில் இந்தியாவிலுள்ள அரசியல் கட்சிகள் தங்களைப் பதிவு செய்து கொண்டிருக்கின்றன. 2018 சூன் 20ஆம் தேதி நிலவரப்படி 2,064 கட்சிகள் இந்திய தேர்தல் ஆணையத்தில் பதிவு செய்யப்பட்டுள்ளன. மேலும் இந்தியாவில் தமிழ்நாட்டில் மட்டுமே அதிகமான அரசியல் கட்சிகள் உள்ள மாநிலம் என்று இந்திய தேர்தல் ஆணையம் அதிகார பூர்வமான தகவல் வெளியிட்டுள்ளது.
# இந்திய அரசியல் கட்சிகள்

## கட்சிகளின் வகைப்பாடு

இந்தியத் தேர்தல் ஆணையம் இக்கட்சிகளை கீழ்க்காணும் வகைகளில் பிரித்துள்ளன. அவை;  
1. தேசியக் கட்சிகள்
1. மாநிலக் கட்சிகள்
1. பதிவு செய்யப்பட்ட கட்சிகள்
# உலக மற்போர் மகிழ்கலை நிறுவனம்

**உலக மல்யுத்த பொழுதுபோக்கு, LLC** (**WWE** ) என்பது பொது வர்த்தகத்தில் இருக்கும், தனியார் கட்டுப்பாட்டு ஒருங்கிணைந்த ஊடகம் (தொலைக்காட்சி, இணையம், மற்றும் நேரடி நிகழ்ச்சிகளில் கவனம் செலுத்துகிறது) மற்றும் விளையாட்டு பொழுதுபோக்கு நிறுவனம் ஆகும். இந்த நிறுவனம் பிரதானமாக தொழில்முறை மல்யுத்தத்தை கையாள்கிறது, எனினும் முக்கிய வருவாய் ஆதாரங்கள் சினிமா, இசை, தயாரிப்பு உரிமம், மற்றும் நேரடி தயாரிப்பு விற்பனை மூலமும் வருகின்றன. வின்ஸ் மக்மஹோன் தான் நிறுவனத்தின் பெரும்பான்மை பங்கு உரிமையாளராகவும் தலைவராகவும் இருக்கிறார், அவரது மனைவி லின்டா மக்மஹோன் தலைமை நிர்வாக அதிகாரி (CEO) ஆக இருக்கிறார். தங்களது வாரிசுகளுடன் சேர்ந்து, குளோபல் மீடியாவின் நிர்வாக துணை தலைவர் ஷேன் மக்மஹோனும் டேலண்ட் அன் கிரியேட்டிவ் ரைட்டிங் நிர்வாகத் துணைத் தலைவரான ஸ்டீபனி மக்மஹோன்-லெவெஸ்க்கும் WWE இன் 70 சதவீத பொருளாதார நலன்களையும் நிறுவனத்தின் 96% வாக்களிக்கும் அதிகாரத்தையும் கொண்டிருக்கிறார்கள்.  
நிறுவனத்தின் உலகளாவிய தலைமையகங்கள் ஸ்டாம்ஃபோர்டு, கனெக்டிகட்டில் உள்ளன, லாஸ் ஏஞ்சல்ஸ், நியூயோர்க் நகரம், லண்டன், மற்றும் டொரோன்டோவில் அலுவலகங்கள் உள்ளன.உலக மல்யுத்த கூட்டமைப்பு பொழுதுபோக்கு நிறுவனம் என்று பெயர் மாறுவதற்கு முன்னதாக டைடன் ஸ்போர்ட்ஸ் என்று அறியப்பட்டு வந்த இந்த நிறுவனம், மிக சமீபத்தில் உலக மல்யுத்த பொழுதுபோக்கு நிறுவனமாக மாறியிருக்கிறது.  
தொழில்முறை மல்யுத்தம் என்பதில் தான் WWE இன் வர்த்தகரீதியான கவனம் மையம் கொண்டிருக்கிறது, இது மல்யுத்தத்துடன் நடிப்பு மாற்றும் நாடகம் கலந்த ஒரு செயற்கை செயல்தூண்டல் விளையாட்டு ஆகும்.இது தான் தற்போது உலகின் மிகப்பெரிய தொழில்முறை மல்யுத்த ஊக்குவிப்பு அமைப்பாக இருக்கிறது, தொழில்முறை மல்யுத்தத்தின் காட்சி வரலாற்றில் ஒரு குறிப்பிடத்தக்க பகுதியை கொண்டிருக்கிற வீடியோக்களின் ஒரு விரிவான தொகுப்பைஇது கொண்டிருக்கிறது. . இந்த ஊக்குவிப்பு நிறுவனம் ஆரம்பத்தில் கேபிடல் மல்யுத்த நிறுவனம் என்ற பெயரில், உலகளாவிய மல்யுத்த கூட்டமைப்பு (WWWF) என்கிற பதாகையின் கீழ் இருந்தது, பின்னர் உலக மல்யுத்த கூட்டமைப்பு (WWF) ஆனது.WWE மூன்று வர்த்தக பெயர்களின் கீழ் செயல்படுகிறது: ரா, ஸ்மாக்டவுன், மற்றும் ECW. மூன்று உலக விருதுகளின் தாயகமாக WWW செயல்படுகிறது: WWE சாம்பியன்ஷிப், உலக ஹெவிவெயிட் சாம்பியன்சிப், மற்றும் ECW சாம்பியன்ஷிப்.
# உலக மற்போர் மகிழ்கலை நிறுவனம்

## நிறுவன வரலாறு

### கேபிடல் மல்யுத்தம்

ரோட்ரிக் ஜேம்ஸ் "ஜெஸ்" மக்மஹோன் ஒரு குத்துச்சண்டை பரப்புரையாளர், 1915 ஆம் ஆண்டில் ஜெஸ் வில்லியர்டு மற்றும் ஜேக் ஜான்சன் இடையிலான ஒரு குத்துச்சண்டையை இணைந்து ஏற்பாடு செய்தது இவரது சாதனைகளில் அடக்கம்.1926 இல், டெக் ரிகார்டு (1939 மற்றும் 1948 ஆம் ஆண்டிற்கு இடையில் மாடிசன் சதுக்க தோட்டத்தில் மல்யுத்த நிகழ்ச்சிகள் நடத்தப்படுவதைத் தடுத்து வந்த அளவுக்கு இவர் உண்மையில் மல்யுத்தத்தை வெறுத்தார்) உடன் இணைந்து பணியாற்றிய சமயத்தில், நியூயார்க்கின் மாடிசன் சதுக்க தோட்டத்தில் குத்துச்சண்டை போட்டிகளை அவர் ஊக்குவிக்க துவங்கினார்.இவர்களின் கூட்டு சமயத்தில் நடந்த முதல் போட்டியானது ஜேக் டெலானேவுக்கும் பால் பெர்லென்பாக்குக்கும் இடையில் நடந்த லைட்-ஹெவிவெயிட் சாம்பியன்சிப் ஆகும்.  
ஏறக்குறைய அதே சமயத்தில், பார்வையாளர்களை கூடுதலாய் வசீகரிக்கக் கூடியதான வகையில், அவர் ஸ்லாம் பேங் வெஸ்டர்ன் ஸ்டைல் மல்யுத்தம் என்று அழைத்த, ஒரு புதிய வகை தொழில்முறை மல்யுத்தத்தை தொழில்முறை மல்யுத்தவீரரான ஜோசப் ரேமண்ட் "டூட்ஸ்" மோன்ட் உருவாக்கினார்.பின்னர் அவர் மல்யுத்த சாம்பியனான எட் லூயிஸ் மற்றும் அவரது மேலாளர் பில்லி சான்டோ ஆகியோருடன் இணைந்து ஒரு ஊக்குவிப்பு நிறுவனத்தை துவக்கினார்.தங்களின் தங்க துகள் மூவர் கூட்டணியுடன் இணைந்து கையெழுத்திட பல மல்யுத்த வீரர்களை அவர்கள் ஊக்கப்படுத்தினர்.பலத்த வெற்றி பெற்ற பிறகு, அதிகாரத்தின் மீதான கருத்து வேறுபாடு மூவருக்குள் பிளவை உண்டாக்கியது, அத்துடன் அந்த நிறுவனமும் உடைந்தது.மோன்ட் நியூயார்க் நகரின் ஜேக் கர்லி உள்ளிட்ட பல பிற ஊக்குவிப்பு நிறுவனங்களுடன் ஒத்துழைப்பு உருவாக்கினார்.கர்லி இறக்கும் தருவாயில், ஜெஸ் மக்மஹோன் உள்ளிட்ட பல பந்தயவர்த்தகர்களின் உதவியுடன் நியூ யார்க் மல்யுத்த நிறுவனத்தை கையகப்படுத்த சென்றார்.  
ரோட்ரிக் மக்மஹோன் மற்றும் ரேமண்ட் மான்ட் இணைந்து கேபிடல் மல்யுத்த நிறுவனத்தை (CWC) உருவாக்கினர்.CWC தேசிய மல்யுத்த கூட்டணியில் 1953 ஆம் ஆண்டில் இணைந்தது.அதே வருடத்திலேயே, மோன்ட்டின் உதவியாளர்களில் ஒருவராக இருந்த ரே பேபியானி, வின்சென்ட் ஜே.மக்மஹோன் ஐ அவரது தந்தையின் இடத்தில் நிறுவனத்தில் கொண்டுவந்தார்.மக்மஹோன் மற்றும் மோன்ட் ஒரு வெற்றிகரமான கூட்டணியாக இருந்தனர். குறைந்த காலத்திற்குள்ளாக, NWA பந்தயதொகையில் ஏறக்குறைய 70% இவர்களின் கட்டுப்பாட்டுக்குள் இருந்தது, மக்கள்தொகை மிகுந்த வடகிழக்கு பிராந்தியத்தில் அவர்களின் ஆதிக்கம் இதற்கு பெரும் காரணமாக இருந்தது.பந்தயவர்த்தகம் மற்றும் மல்யுத்த வணிகத்தை கையாள்வது குறித்து மோன்ட் மக்மஹோனுக்கு கற்றுக் கொடுத்தார்.வடகிழக்கில் இந்த நிறுவனத்தின் ஆதிக்கம் காரணமாக, அமெரிக்க மல்யுத்த கழக பழம்பெரும் வீரரும் WWE அவைப் புகழ் பெற்றவருமான நிக் போக்வின்கெல் CWC ஐ "வடகிழக்கு முக்கோணம்" என்று குறிப்பிட்டார், CWC க்குள் அடங்கும் பிராந்தியப் பகுதிகள் ஒரு முக்கோணம் போன்ற பகுதியை உருவாக்குகிறது என்பதால். பிட்ஸ்பர்க், வாஷிங்டன் டிசி, மற்றும் மெயினே ஆகியவை முக்கோணத்தின் மூன்று "புள்ளிகளாக" இருக்கின்றன.
# உலக மற்போர் மகிழ்கலை நிறுவனம்

## நிறுவன வரலாறு

### உலகளாவிய மல்யுத்த கூட்டமைப்பு

மறுதலிக்க முடியாத NWA உலக ஹெவிவெயிட் சாம்பியன் பட்டத்தை NWA அங்கீகரித்தது, இது கூட்டில் இருக்கும் ஒரு மல்யுத்த நிறுவனத்தில் இருந்து மற்றொரு நிறுவனத்திற்கு செல்வதாக, உலகெங்கிலும் பட்டத்தை பாதுகாப்பதாக அமைந்தது. 1963 ஆம் ஆண்டில், "இயற்கை பையன்" படி ரோஜர்ஸ் சாம்பியன்.மோன்ட் ரோஜர்ஸை வடகிழக்குக்கு வெளியே மல்யுத்தம் செய்ய அபூர்வமாகத் தான் அனுமதித்தார் என்பதால் NWA இன் மற்றவர்கள் மோன்ட் மீது அதிருப்தியுற்றிருந்தார்கள்.மோன்ட் மற்றும் மக்மஹோன் ரோஜர்ஸ் தான் NWA உலக சாம்பியன்சிப்பைக் கொண்டிருக்கவேண்டும் என்று விரும்பினார்கள், ஆனால் ரோஜர்ஸ் பட்டத்திற்கான தனது வைப்புத்தொகையான $25,000 ஐ தியாகம் செய்ய விரும்பவில்லை (அந்த சமயத்தில் பட்டத்தை கொண்டிருப்பவர்கள், சாம்பியனாக அவர்களது கடமைகளை உறுதி செய்யும் வகையில் ஒரு வைப்புத்தொகையை காப்பீடாக செலுத்த வேண்டியிருந்தது).ஜனவரி 24, 1963 ஆம் ஆண்டில் ஓன்டோரியோ, டொரான்டோவில் நடந்த ஒன்-ஃபால் ஆட்டத்தில் ரோஜர்ஸ் தனது NWA உலக சாம்பியன்சிப்பை லூ தெசிஸிடம் தோற்றுப் போனார், இதற்கு எதிர்ப்பு தெரிவிக்கும் நோக்கத்தில் மோன்ட், மக்மஹோன் மற்றும் CWC NWA இல் இருந்து வெளியேறி, உலகளாவிய மல்யுத்த கூட்டமைப்பை (WWWF) உருவாக்கினர்.  
ஏப்ரலில், ரியோ டி ஜெனிரோவில் நடந்த அபோகிரிபால் போட்டித்தொடருக்குப் பின் ரோஜர்ஸ்க்கு புதிய WWWF உலக சாம்பியன்சிப் பட்டம் கொடுக்கப்பட்டது.பின்னர் ஒரு மாதம் கழித்து மே 17, 1963 இல் அவர் புருனோ சமர்டினோவிடம் பட்டத்தை இழந்தார், ஆட்டத்திற்கு சற்று முன்பு அவருக்கு இருதய வலி ஏற்பட்டது.ரோஜரின் நிலைக்கு ஏற்ற வகையில், ஆட்டம் ஒரு நிமிடத்திற்குள் நீடிக்கும் வகையில் பந்தயமிடப்பட்டது.  
இந்த நிறுவனத்தை விட்டு மோன்ட் அறுபதுகளின் பிற்பகுதியில் விலகினார்.WWWF NWA இல் இருந்து விலகி விட்டாலும் கூட, வின்ஸ் மக்மஹோன் சீனியர் தொடர்ந்து NWA இயக்குநர் குழுவில் அமர்ந்திருந்தார், வடகிழக்கில் வேறு எந்த பிராந்தியமும் அங்கீகரிக்கப்படாதிருந்தது, பல்வேறு "சாம்பியனுக்கும் சாம்பியனுக்கும்" இடையிலான போட்டிகள் நடைபெற்றன (பல சமயங்களில் இரட்டை தகுதியிழப்போடு அல்லது சில சமயங்களில் தீர்மானமற்ற முடிவுடன் முடிந்தது).  
மார்ச் 1979 இல், WWWF உலக மல்யுத்த கூட்டமைப்பு (WWF) ஆனது.இந்த மாற்றம் முழுக்க தோற்ற மாற்றம் மட்டுமே, உரிமைத்துவமும் முன்னறை ஆட்களும் இந்த காலத்தில் மாற்றமில்லாமல் தொடர்ந்தார்கள்.
# உலக மற்போர் மகிழ்கலை நிறுவனம்

## நிறுவன வரலாறு

### உலக மல்யுத்த கூட்டமைப்பு

#### பொற்காலம்

1985 இல் நடந்த உண்மையான மல்யுத்தமேனியா ஒரு பெரும் வெற்றி பெற்றது.மக்மஹோன் "விளையாட்டு பொழுதுபோக்கு" என்று அழைத்ததான ஒன்றின் அறிமுக நிகழ்ச்சியாக இது சிலசமயங்களில் கருதப்படுகிறது, அவரது தந்தையின் மல்யுத்த விளையாட்டுக்கு மட்டுமான தேர்வுக்கு பேதமாக.அடுத்த பல ஆண்டுகளுக்கு மக்மஹோன் மற்றும் அவரது அனைத்து அமெரிக்கருக்குமான பால்வடியும்முக ஹீரோவான ஹல்க் ஹோகன் ஆகியோரது தோள்களில் நம்பமுடியாத வர்த்தகத்தை WWF குவித்தது, இதனை சில பார்வையாளர்கள் தொழில்முறை மல்யுத்தத்தின் இரண்டாவது பொற்காலம் என்று வர்ணிக்கிறார்கள்.1985 களின் மத்தியில் NBC இல் சனிக்கிழமை இரவு முக்கிய நிகழ்வு* நிகழ்ச்சி அறிமுகமானது, 1950களுக்குப் பிறகு நெட்வொர்க் தொலைக்காட்சியில் தொழில்முறை மல்யுத்தம் முதல்முறையாக ஒளிபரப்பாகும் காலகட்டத்தை அடையாளப்படுத்துவதாக இருந்தது.* *1987 இல், 1980களின் மல்யுத்த பிரபல கட்டத்தின் ஒட்டுமொத்த உச்சமாகக் கருதப்படும் மல்யுத்தமேனியா III ஐ WWF உருவாக்கியது.*
# உலக மற்போர் மகிழ்கலை நிறுவனம்

## நிறுவன வரலாறு

### உலக மல்யுத்த கூட்டமைப்பு

#### புதிய தலைமுறை

1994 ஆம் ஆண்டில் WWFக்கு எதிராக ஸ்டெராய்ட் உபயோகம் மற்றும் விநியோகம் குறித்த புகார்கள் எழுந்ததை அடுத்து WWF பெரும் அவப்பெயரில் சிக்கியது; WWF ஊழியர்கள் பாலியல் தொந்தரவுகள் செய்யப்படுவதாக புகார் தெரிவித்ததும் நிகழ்ந்தது.மக்மஹோன் இறுதியில் குற்றச்சாட்டில் இருந்து விடுவிக்கப்பட்டார், என்றாலும் இது WWF க்கு மக்கள்தொடர்பு விவகாரத்தைப் பொறுத்தவரை சரிவாக விளைந்தது. வருவாய் முன்னெப்போதையும் விட சரிவில் இருந்ததான ஒரு காலத்தில் இந்த போதை மருந்து விசாரணை WWF க்கு சுமார் 5 மில்லியன் டாலர்கள் செலவு வைத்தது.இதனை சரிக்கட்டுவதற்கு, மக்மஹோன் மல்யுத்த வீரர்கள் மற்றும் அலுவலக ஆட்கள் இருவரின் ஊதியத்தையும் குறைத்தார், அலுவலர்களுக்கு இது சுமார் 40% சதவீத அளவுக்கு இருந்தது (பாபி ஹீனன் மற்றும் ஜிம்மி ஹார்ட் போன்ற உயர் நிலை மேலாளர்களுக்கு சுமார் 50% அளவுக்கு இருந்தது, அவர்கள் இருவருமே வெளியேறி விட்டார்கள்)இது, பல WWF மல்யுத்த வீரர்களையும், 1993 க்கும் 1996 க்கும் இடையில், அதன் ஒரே பெரும் போட்டி நிறுவனமான உலக சாம்பியன்சிப் மல்யுத்தம் (WCW) க்கு தள்ளியது.இந்த காலகட்டத்தில், ஷான் மைக்கேல்ஸ், டீசல், ரேசர் ரமோன், பிரட் ஹார்ட், மற்றும் தி அன்டர்டேகர் ஆகியோர் கொண்ட, "புதிய WWF தலைமுறை" என்கிற பதாகையின் கீழ் WWF தன்னை சந்தைப்படுத்தியது.அவர்களையும் மற்ற இளம் வீரர்களையும் ஆட்டத்தின் புதிய மகா நட்சத்திரங்களாக பிரபலப்படுத்துவதற்கான முயற்சியில், ஹல்க் ஹோகன் மற்றும் ரான்டி சாவேஜ் (அவர்கள் இப்போது WCW க்காக வேலை செய்து கொண்டிருந்தார்கள்) போன்றோருக்கு பிரச்சினையாகத்தக்க வயதுக் கட்டுப்பாடு என்கிற ஒரு விஷயத்தில் WWF சிந்திக்க துவங்கியது.இது, 1996 ஆரம்பத்தில் நிகழ்ந்த "பில்லியனர் டெட்" பகடியில் (இது WCW இன் உரிமையாளரும் காப்பாளருமான ஊடக சக்கரவர்த்தி டெட் டர்னரைக் குறிப்பது) தெளிவாய் காணத்தக்கதாய் இருக்கிறது, இது மல்யுத்தமேனியா X11 க்கான பயிற்சி ஆட்டத்தின் போதான ராஸ்லின் இல் உச்சத்தை எட்டியது.
# உலக மற்போர் மகிழ்கலை நிறுவனம்

## நிறுவன வரலாறு

### உலக மல்யுத்த கூட்டமைப்பு

#### திங்கள் இரவு யுத்தங்கள்

1993 இல், WWF திங்கள் இரவு ரா* என்கிற தனது கேபிள் நிகழ்ச்சி அறிமுகத்தின் மூலம் தொழில்முறை மல்யுத்த ஒளிபரப்பில் ஒரு புதிய வரலாற்றினை WWF உருவாக்கியது.* *திடீர் வெற்றி கிட்டியிருந்த நிலையில், WCW வானது 1995 ஆம் ஆண்டில், ரா ஒளிபரப்பான அதே நேரத்தில் * WCW திங்கள் நைட்ரோ* என்னும் தனது திங்கள் இரவு கேபிள் நிகழ்ச்சி மூலம் பதிலடி கொடுத்தது.* *1996 மத்தி வரை நிகழ்ந்த இந்த ரேட்டிங் போட்டியில் இரண்டு நிகழ்ச்சிகளுமே வெற்றிகளைப் பங்கிட்டுக் கொண்டிருந்தன, அப்போது முதல் WCW சுமார் 2 வருடத்திற்கு ஆதிக்கம் செலுத்திய ஒரு காலம் துவங்கியது, முன்னாள் WWF நட்சத்திரங்களான ஹல்க் ஹோகன், ஸ்காட் ஹால், மற்றும் கெவின் நாஷ் ஆகியோர் தலைமையில் ஒரு ஸ்திரமான புதிய உலக வரிசை அறிமுகம் செய்யப்பட்டதும் இதற்கு ஒரு பெரும் காரணமாக அமைந்தது.*
# உலக மற்போர் மகிழ்கலை நிறுவனம்

## நிறுவன வரலாறு

### உலக மல்யுத்த கூட்டமைப்பு

#### தெனாவட்டு சகாப்தம்

ஜனவரி 1998 வாக்கில், WCW உடன் போட்டி போடும் முயற்சியில் WWF அதிகமான வன்முறை, அதிகமான வார்த்தை பிரயோகங்கள், கூடுதல் உக்கிரமான கோணங்களை ஒளிபரப்பத் துவங்கியது. மோன்ட்ரியல் திருகுவேலை சம்பவத்திற்கு பிறகு பிரெட் ஹார்ட் WCW சென்று விட, அதனைத் தொடர்ந்த வெற்றிடத்தை "மிஸ்டர்.மக்மஹோன்" பாத்திரத்தை உருவாக்க பயன்படுத்திக் கொண்டார். ஆஸ்டின் போன்ற "பொருத்தமற்ற" முகங்களை விட "வேலைக்கு உகந்த" மோசமான வீரர்களை ஆதரிக்கும் ஒரு சர்வாதிகாரியின் குணம் கொண்ட கடுமையான ஆட்சியாளரின் பாத்திரமாக இது இருந்தது. இது உருமாறி ஆஸ்டின் மற்றும் மக்மஹோன் இடையேயான போட்டியுத்தமாக மாறியது, டி-ஜெனரேஷன் எக்ஸ் உடன் இணைந்து இதுவும் தெனாவட்டு சகாப்தத்தை அதிகாரப்பூர்வமாக துவக்கின.ஸ்தாபிதமாகி விட்ட திங்கள் இரவு யுத்தங்களையும் இது கண்டது, ஒன்றுடன் ஒன்று ரேட்டிங்கில் போட்டியிடும் வகையில் WCW மற்றும் WWF திங்கள் இரவு நிகழ்ச்சிகளை ஒளிபரப்பின.கிறிஸ் ஜெரிகோ, தி ரேடிக்கல்ஸ் கிறிஸ் பெனாய்ட், எடி கெரிரோ, பெரி சடர்ன், டீன் மலெங்கோ மற்றும் 1996 ஒலிம்பிக்கில் தங்கம் வென்றவரான குர்ட் ஆங்கிள் ஆகிய புதிய மல்யுத்த வீரர்கள் WWF க்குள் வந்தனர், தி ராக் (ராக்கி மைவியாவில் இருந்து மறுபெயரிடப்பட்டது), மற்றும் மிக் ஃபோலி (மேன்கைன்ட், காக்டஸ் மற்றும் டியூட் லவ்வாக) ஆகியோர் பிரதான நிகழ்ச்சி மட்டத்தில் போட்டியிடும் அளவு திறம் வாய்ந்த வீரர்களாக வெற்றிகரமான வகையில் மறுகண்டறிவு செய்யப்பட்டனர்.பார்வையாளர் எண்ணிக்கையை அதிகரிக்கும் பொருட்டு பல்வேறு விதமான நிபந்தனைகளுடன் கூடிய கூடுதல் முரட்டுத்தனமான போட்டிகள் இந்த சகாப்தத்தில் எழுச்சியுற்றன, குறிப்பாக ஹெல் இன் எ செல் நிகழ்ச்சி மேம்படுத்தி முன்னெடுக்கப்பட்டது (குறிப்பாக அதன் இரண்டாவது தோற்றத்தில் தி அன்டர்டேகர் மற்றும் மேன்கைன்ட் இடையிலான போட்டி) மற்றும் இன்பர்னோ ஆட்டம் (தி அன்டர்டேகருக்கு எதிராக கானே அறிமுகப்படுத்தியது).
# உலக மற்போர் மகிழ்கலை நிறுவனம்

## நிறுவன வரலாறு

### உலக மல்யுத்த கூட்டமைப்பு

#### வர்த்தக முன்னேற்றங்கள்

ஏப்ரல் 29, 1999 இல், ஸ்மாக்டவுன்!* * என்னும் ஒரு சிறப்பு நிகழ்ச்சியைத் துவக்கி பிராந்திய தொலைக்காட்சிக்கு தனது மறுவரவை WWF அறிவித்தது.*அனுபவமற்ற சானலான UPN நெட்வொர்க்கில். * *வியாழன்-இரவு நிகழ்ச்சியானது ஆகஸ்டு 26,1999 இல் வார தொடராக ஆனது.*  
தெனாவட்டு சகாப்தத்தின் பின்புலத்தில், 1999, அக்டோபர் 19 அன்று WWF இன் தாய் நிறுவனமான டைடன் ஸ்போர்ட்ஸ் (அப்போது உலக மல்யுத்த கூட்டமைப்பு பொழுதுபோக்கு நிறுவனம் என்று பெயர் மாறியிருந்தது) பொது நிறுவனமாகியது. பங்கு ஒன்று 17 டாலர் என்கிற விலையில் 10 மில்லியன் பங்குகளை வெளியிட்டது. டைம்ஸ் சதுக்கத்தில் ஒரு நைட்கிளப் உருவாக்குவது, திரைப்படங்கள் தயாரிப்பது, மற்றும் புத்தகம் வெளியிடுவது ஆகியவை உள்ளிட விரிவாக்கம் செய்வதற்கான தனது விருப்பத்தை WWF அறிவித்தது.2000 வது ஆண்டில், WWF NBC தொலைக்காட்சி நெட்வொர்க் நிறுவனத்துடன் இணைந்து XFL என்னும் ஒரு புதிய தொழில்முறை கால்பந்து போட்டித்தொடரை 2001 இல் அறிமுகப்படுத்தி அறிவித்தது. முதல் சில வாரங்களுக்கு ஆச்சரியப்படத்தக்க வகையில் மிகப் பெரிய அளவிலான ரேட்டிங்குகளைக் கொண்டிருந்த இந்த போட்டித் தொடர், பின் ஆரம்ப ஆர்வம் குறைந்து அதன் ரேட்டிங்குகள் பரிதாபமான கீழ் நிலைகளுக்கு பாய்ந்தது (இதன் போட்டிகளில் ஒன்று அமெரிக்க தொலைக்காட்சி வரலாற்றில் முக்கிய நேர நிகழ்ச்சிகளில் மிகக் குறைந்த ரேட்டிங்கை பிடித்து சாதனை கொண்டிருக்கிறது).ஒரே ஒரு பருவத்திற்கு பிறகு NBC இந்த கூட்டு திட்டத்தில் இருந்து வெளியேறி விட்டது, ஆனால் மக்மஹோன் தனியாகத் தொடர விரும்பினார்.ஆயினும், UPN உடன் ஒரு ஒப்பந்தம் செய்ய முயன்று முடியாமல் போனதும், XFL ஐ மக்மஹோன் மூடி விட்டார்.
# உலக மற்போர் மகிழ்கலை நிறுவனம்

## நிறுவன வரலாறு

### உலக மல்யுத்த கூட்டமைப்பு

#### WCW மற்றும் ECW ஐ கையகப்படுத்துதல்

தெனாவட்டு சகாப்தம் திங்கள் இரவு யுத்த அலையை WWF க்கு சாதகமாக திருப்பியது நன்மைக்கே.டைம் வார்னர் AOL உடன் இணைந்து விட்ட பிறகு, WCW மீதான டெட் டர்னரின் அதிகாரம் குறிப்பிடத்தக்க அளவில் குறைந்து விட்டது, புதிதாக இணைக்கப்பட்ட நிறுவனம் WCW இல் இருந்து முற்றிலுமாய் விலக முடிவு செய்தது.மார்ச் 2001 இல், WWF பொழுதுபோக்கு நிறுவனம் உலக சாம்பியன்சிப் மல்யுத்த நிறுவனத்தை AOL டைம் வார்னரிடம் இருந்து சுமார் 7 மில்லியன் டாலர் விலைக்கு வாங்கியது. இந்த பரிவர்த்தனைக்குப் பின், WWF இப்போது உலகின் மிகப்பெரிய மல்யுத்த நிகழ்ச்சி நிறுவனமாக ஆகியது, அத்துடன் பிரதான வெளிச்சத்தில் இருக்கும் வட அமெரிக்காவில் இருது இயங்கும் ஒரே நிறுவனம் என்றும் ஆனது.2002 இல் டோடல் நான்-ஸ்டாப் ஆக்ஷன் மல்யுத்த நிறுவனம் துவங்கப்படும் வரை இந்த நிலை தான் தொடர்ந்தது.  
எக்ஸ்ட்ரீம் சாம்பியன்சிப் மல்யுத்த நிறுவனத்தின் (ECW) சொத்துகள், ஏப்ரல் 2001 வாக்கில் திவால்நிலை பாதுகாப்பு கருதி மடக்கப்பட்டு இருந்த நிலையில், அவை 2003 மத்தியில் WWE ஆல் வாங்கப்பட்டன.
# உலக மற்போர் மகிழ்கலை நிறுவனம்

## நிறுவன வரலாறு

### உலக மல்யுத்த பொழுதுபோக்கு நிறுவனம்

2000 ஆவது ஆண்டில், இயற்கைக்கான உலகளாவிய நிதியம் என இப்போது அழைக்கப்படும் சுற்றுச்சூழல் நிறுவனமான வேர்ல்டு ஒய்ல்டுலைப் பண்டு (இதுவும் WWF தான்), உலக மல்யுத்த கூட்டமைப்பின் மீது வழக்கு தொடர்ந்தது.வெளிநாட்டில் WWF என்கிற வரிசைஎழுத்துக்களை அனுமதிக்க வரம்புபடுத்தும், அதிலும் குறிப்பாக வியாபார விற்பனை ரீதியான விஷயத்தில், 1994 ஒப்பந்தத்தை டைடன் ஸ்போர்ட்ஸ் மீறியிருக்கிறது என்பதை நீதியரசர்கள் ஒப்புக் கொண்டனர்.இரண்டு நிறுவனங்களுமே இந்த வரிசை எழுத்துக்களை மார்ச் 1979 முதல் பயன்படுத்தின. மே 5, 2002 இல் நிறுவனம் தனது இணையத்தளத்தில் இருந்த அனைத்து குறிப்புகளையும் "WWF" என்பதில் இருந்து "WWE" என மாற்றியது, தனது இணையமுகவரியையும் WWF.com* என்பதில் இருந்து * WWE.com* என மாற்றிக் கொண்டது. * *உலக மல்யுத்த கூட்டமைப்பு பொழுதுபோக்கு நிறுவனம் * *என்பதை * உலக மல்யுத்த பொழுதுபோக்கு நிறுவனம்*, அல்லது WWE என அதிகாரப்பூர்வமாக மாற்றி ஒரு செய்திக் குறிப்பு அடுத்த நாள் வெளியானது, அந்நாளின் அதன்பிறகு ஹார்ட்போர்டு, கனெக்டிகட்டில் ஹார்ட்ஃபோர்டு சிவிக் சென்டரில் இருந்து நடந்த * திங்கள் இரவு ரா* ஒளிபரப்பு நிகழ்ச்சியில் இந்த மாற்றம் விளம்பரப்படுத்தப்பட்டது. * *குறுகிய காலத்திற்கு, "'F' ஐ வெளியிலெடுங்கள்" என்கிற சிறப்புவாசகத்தை WWE பயன்படுத்தியது. WWF என்கிற வரிசை எழுத்துகளை "குறிப்பிட்ட சூழ்நிலைகளில்" பயன்படுத்துவதற்கு இனியும் வர்த்தகசின்னம் அவர்களுக்கு முழுமையாக சொந்தமானதில்லை என்பதால், பழைய WWF* ஆடிட்யூட் சின்னத்தை தமது எந்த உடைமைகளிலும் பயன்படுத்துவதற்கும், கடந்த காலத்தில் தாம் WWF* என்று குறிப்பிட்ட இடங்களில் நீக்குவதற்கும் நீதியரசர்கள் ஆணை அளித்திருந்தனர். வழக்கு தொடரப்பட்டாலும், 1984 முதல் 1997 வரை பயன்படுத்தப்பட்ட அதன் உண்மையான WWF சின்னத்தையும், 1994 முதல் 1998 வரை பயன்படுத்தப்பட்ட "புதிய WWF தலைமுறை சின்ன"த்தையும் பயன்படுத்த இன்னும் WWE அனுமதிக்கப்பட்டிருக்கிறது. * * * *இது தவிர, நிறுவனம் தொடர்ந்து "உலக மல்யுத்த கூட்டமைப்பு" மற்றும் "உலக மல்யுத்த கூட்டமைப்பு பொழுதுபோக்கு" ஆகிய பெயர்களை பின்விளைவுகள் இன்றி முழுமையாகப் பயன்படுத்த முடியும்.*
# உலக மற்போர் மகிழ்கலை நிறுவனம்

## நிறுவன வரலாறு

### உலக மல்யுத்த பொழுதுபோக்கு நிறுவனம்

#### வர்த்தகப் பெயர் விரிவாக்கம்

மார்ச் 2002 இல், பெயர் மாற்றத்திற்கு சுமார் இரண்டு மாதங்களுக்கு முன்னதாக, ரா* மற்றும் * ஸ்மாக்டவுன்* * ஆகிய இரண்டு தனித்தனியான பெயர்ப்பட்டியல் வரிசைகளை உருவாக்க WWE முடிவு செய்தது! *இன்வேசன் கதைக்களத்தில் விடுபட்டிருந்த ஏராளமான திறமைசாலிகளை மனதில் கொண்டு. * *இது WWE வர்த்தகப் பெயர் விரிவாக்கம் என்று அழைக்கப்படுகிறது. * *வர்த்தக பெயர் விரிவாக்கம் தவிர, ஒவ்வொரு ஆண்டும் ஒரு டிராப்ட் லாட்டரியும் WWE நடத்துகிறது.*
# உலக மற்போர் மகிழ்கலை நிறுவனம்

## நிறுவன வரலாறு

### உலக மல்யுத்த பொழுதுபோக்கு நிறுவனம்

#### மாறும் நெட்வொர்க்குகள்

TNN (இப்போது ஸ்பைக் டிவி) இல் ஐந்து வருட காலம் இருந்த பிறகு
2005 பின்பகுதியில், WWE Raw மீண்டும் தனது தாயகமான யுஎஸ்ஏ நெட்வொர்க்குக்கு திரும்பியது.2006 இல், யுஎஸ்ஏ நெட்வொர்க்கின் தாய் நிறுவனமான என்பிசி யுனிவர்சல் உடன் செய்யப்பட்டிருந்த ஒப்பந்தங்கள் காரணமாக, NBC இல் பதின்மூன்று வருட கால இடைவெளிக்குப் பிறகு மீண்டும் தனது சனி இரவு நிகழ்ச்சியான WWE சனி இரவின் முக்கிய நிகழ்ச்சி (SNME) நிகழ்ச்சியை புதுப்பிப்பதற்கு WWE க்கு வாய்ப்பு கிட்டியது.இரண்டாம் நிலை CW இல் அல்லது யுஎஸ்ஏ நெட்வொர்க் போன்ற கேபிள் சானல்களை விட ஒரு பெரிய தேசிய அளவிலான தொலைக்காட்சி நெட்வொர்க்கில் நிறுவனத்தை சந்தைப்படுத்தும் வாய்ப்பு WWEக்கு கிட்டியது.NBC இல் SNME அவ்வப்போது WWE சிறப்பு தொடராக ஒளிபரப்பாகிறது.
# உலக மற்போர் மகிழ்கலை நிறுவனம்

## நிறுவன வரலாறு

### உலக மல்யுத்த பொழுதுபோக்கு நிறுவனம்

#### ECW மறுவருகை &amp; HD அறிமுகம்

மே 26, 2006 அன்று, எக்ஸ்ட்ரீம் சாம்பியன்சிப் மல்யுத்தத்தை தங்களது மூன்றாவது வர்த்தகப் பெயராக WWE புதுப்பித்தது.புதிய ECW நிகழ்ச்சி செவ்வாய் இரவுகளில் SCi Fi சானலில் ஒளிபரப்பாகிறது. செப்டம்பர் 26, 2007, WWE அதன் சர்வதேச செயல்பாடுகளை விரிவாக்கம் செய்ய இருப்பதாக அறிவிக்கப்பட்டது.லண்டன் மற்றும் டொரோன்டோவில் தற்போது இருக்கும் சர்வதேச அலுவலகங்களுடன் சேர்ந்து, சிட்னியிலும் ஒரு புதிய சர்வதேச அலுவலகம் ஸ்தாபிக்கப்பட இருக்கிறது. ஜனவரி 21, 2008 அன்று, WWE உயர்-துல்லியத்திற்கு (HD) உருமாறியது.இதற்குப் பிந்தைய அனைத்து தொலைக்காட்சி நிகழ்ச்சிகள் மற்றும் கட்டணக் காட்சி ஒளிபரப்புகளும் உயர் துல்லியத்தில் ஒளிபரப்பப்பட்டது. இது தவிர, அனைத்து மூன்று வர்த்தக தயாரிப்புவகைகளுக்கும் பயன்படுத்தத்தக்க வகையில் அமைந்த ஒரு புதிய கலைநயம் மிகுந்த அரங்கமைப்பையும் WWE அறிமுகப்படுத்தியது.  
ஏப்ரல் 15, 2008 இல், WWW குழந்தைகள் இதழ் மற்றும் இளம் வயதினருக்கான இணையத்தளமும் வெளியாயின; இருமாதங்களுக்கொருமுறை இந்த இதழ் வெளியாகிறது, முதல் WWE இதழ் வால்மார்ட்டுக்கு மட்டும் 100,000 பிரதிகள் அனுப்பப்பட்டது.. ஜூலை 28, 2008 இல், டிவி-14 இல் இருந்து டிவி-பிஜி ரேட்டிங்குக்கு WWE இடம்பெயர்ந்தது.
# உலக மற்போர் மகிழ்கலை நிறுவனம்

## நிறுவன வரலாறு

### உலக மல்யுத்த பொழுதுபோக்கு நிறுவனம்

#### WWE யுனிவர்ஸ்

நவம்பர் 19, 2008 இல், WWE அவர்களது ஆன்லைன் சமூக நெட்வொர்க்கான WWE யுனிவர்ஸை வெளியிட்டது.இது ஆரம்பத்தில் WWE ரசிகர் தேசம் என காட்சியளித்தது*. * *மைஸ்பேஸ் போலவே, இதுவும் வலைப்பூக்கள், மன்றங்கள் மற்றும் WWE ரசிகர்களுக்கான பிற வசதிகளை வழங்குகிறது.*
# உலக மற்போர் மகிழ்கலை நிறுவனம்

## நிறுவன வரலாறு

### உலக மல்யுத்த பொழுதுபோக்கு நிறுவனம்

#### செலவுக் குறைப்பு

செலவினத்தில் 20 மில்லியன் டாலர் தொகையைக் குறைக்கும் முயற்சியின் ஒரு பாகமாக, தனது பல்வேறு நிலைகளிலும் இருக்கும் 10% பணியாளர்களை ஆட்குறைப்பு செய்ய இருப்பதாக WWE ஜனவரி 9, 2009 அன்று அறிவித்தது. இந்த ஆட்குறைப்பில் WWE மல்யுத்த வீரர் பட்டியலின் எட்டு உறுப்பினர்களும், வெளிவராத எண்ணிக்கையிலான திரைக்குப் பிந்தைய முகவர்களும், தயாரிப்பாளர்களும், மற்றும் நான்கு நடுவர்களும் வேலையிழந்தனர்.ஆசியா மற்றும் ஆஸ்திரேலியாவில் இருக்கும் தங்கள் அலுவலகங்களையும் அவர்கள் மூடினர்.
# உலக மற்போர் மகிழ்கலை நிறுவனம்

## ஆரோக்கிய திட்டம்

திறமையான வீரர்களுக்கான ஆரோக்கிய திட்டம் என்பது ஒரு திறம்பட்ட போதைப்போருள், மது, மற்றும் இதய நோய் கண்டறியும் திட்டமாகும், உலக மல்யுத்த பொழுதுபோக்கு நிறுவனத்திற்கென பிரத்யேகமாக உருவாக்கப்பட்டிருக்கும் இது அவர்களின் மிகவும் உயர்ந்த நிலை திறமைசாலிகளில் ஒருவரான 30 வயதான எடி கெரெரோ திடீர் மரணத்தை எட்டியதன் பின் பிப்ரவரி 2006 இல் துவக்கப்பட்டது. மகிழ்ச்சிக்கென பயன்படுத்தப்படும் மருந்து உபயோகம், மற்றும் அனபோலிக் ஸ்டராய்டு உள்ளிட பரிந்துரை மருந்துகளின் தவறான பிரயோகம் ஆகியவற்றுக்கு இந்த திட்டம் சோதிக்கிறது.  
அவர்களின் வீரர்களில் ஒருவரான கிறிஸ் பெனாய்ட்டின் மரணத்திற்கு பிறகு, அவரது மரணம் ஸ்டராய்டு உபயோகத்துடன் தொடர்புபட்டிருக்கும் சாத்தியக்கூறு இருப்பதாகக் கருதி WWE இன் திறம் பெற்ற வீரர்களின் ஆரோக்கிய பராமரிப்பு திட்டம் விஷயமாக WWE தற்போது அமெரிக்க மேற்பார்வை மற்றும் அரசாங்க சீர்திருத்த அவை கமிட்டியின் விசாரணையின் கீழ் இருக்கிறது.  
ஆகஸ்டு 2007 இல் பத்து தொழில்முறை மல்யுத்த வீரர்களை தங்களது ஆரோக்கிய பராமரிப்பு கொள்கையை மீறியதாகக் கூறி WWE இடைநீக்கம் செய்தது, காரணம் அவர்கள் அனைவரும் ஓர்லாண்டோ, ப்ளோரிடாவில் இருக்கும் சிக்னேச்சர் பார்மசியில் வாடிக்கையாளர்களாக இருப்பதாக செய்திகள் வெளியானது தான்.WWE அட்டர்னியான ஜெரி மெக்டெவிட்டின் அறிக்கையின் படி, பதினொன்றாவதாக ஒரு மல்யுத்த வீரர் இடைநீக்க பட்டியலில் சேர்க்கப்பட்டார்.  
இன்னொரு பக்கத்தில், அவர்களின் ஆரோக்கிய பராமரிப்பு கொள்கையின் காரணமாக, ஒரு வீரருக்கு இதய நோய் இருந்ததை டாக்டர்கள் கண்டறிய முடிந்தது, இல்லையென்றால் கடைசி நிமிடம் வரை இது கவனிக்கப்படாது விடப்பட்டிருக்கும்.ஆகஸ்டு 2007 இல், அப்போது கோலோச்சிக் கொண்டிருந்த அமெரிக்க சாம்பியன் ஆல்வின் பர்கே, ஜூனியருக்கு (அவரது சுற்றுப் பெயரான மோன்டெல் வோன்டேவியஸ் போர்டர் தான் கூடுதல் பிரபலம்) உல்ப்-பார்கின்சன்-ஒயிட் அறிகுறி இருந்தது கண்டறியப்பட்டது, இது கவனிக்கப்படாது போயிருந்தால் உயிருக்கே ஆபத்தாகியிருக்கக் கூடும்.MVP தனது வழக்கமான ஆரோக்கிய பராமரிப்பு திட்ட பரிசோதனைக்கென சென்றபோது தான் இந்த நோய் கண்டுபிடிக்கப்பட்டது.